OSNOVNA ŠKOLA VIŠNJEVAC

VIJEĆE RODITELJA

Višnjevac, 6. listopada 2023.

 ČLANOVIMA VIJEĆA RODITELJA

 - S V I M A -

Predmet: ZAKLJUČCI s 44*.* sjednice Vijeća roditelja

 - dostavljamo-

Dostavljamo vam ZAKLJUČKE s 44*.* sjednice Vijeća roditelja održane **2. listopada 2023. godine (ponedjeljak) u 17:30 sati**. Uljudno molimo pročitati zaključke i sukladno s njima postupiti, svaki član Vijeća roditelja u djelokrugu svoga rada, zaduženja i obveza.

Od ukupno 24 člana pozivu na sjednicu odazvalo se 22 člana, a 2 člana svoj izostanak je opravdalo.

 *Ad. 1) Kooptiranje novih članova u Vijeću roditelja*

Predsjednik Vijeća roditelja, ravnatelj škole i psihologinja pozdravili su i predstavili nove članove Vijeća roditelja za školsku godinu 2023/24.

*Ad. 2) Izbor predsjednika Vijeća roditelja*

Za predsjednika Vijeća roditelja jednoglasno je izabran gospodin Tomislav Širić.

*Ad.3) Izvješće o odgojno – obrazovnom radu u školskoj godini 2022./2023.*

Psihologinja škole roditeljima je predstavila izvješće o radu i rezultatima rada u prethodnoj školskoj godini.

*Ad. 4) Rasprava o Godišnjem planu i programu rada škole za školsku godinu 2023./2024. i upućivanje prijedloga Školskom odboru na usvajanje*

Ravnatelj i psihologinja škole članovima Vijeća roditelja iznijeli su sadržaje Godišnjeg plana i programa rada Osnovne škole Višnjevac za školsku 2023./2024. godinu.

Godišnji plan i program rada škole jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 5) Rasprava o Školskom kurikulumu za školsku godinu 2023./2024. i upućivanje prijedloga Školskom odboru na usvajanje*

Psihologinja je iznijela sadržaje Školskog kurikuluma Osnovne škole Višnjevac.

Školski kurikulum jednoglasno je prihvaćen od strane Vijeća roditelja i predložen na usvajanje Školskom odboru.

*Ad. 6) Predstavljanje Školskog razvojnog plana za školsku godinu 2023./2024.*

Psihologinja je članovima Vijeća roditelja predstavila Školski razvojni plan.

*Ad. 7) Razmatranje i izbor ponuda za osiguranje učenika OŠ Višnjevac*

Na osnovu ponuda koje su pristigle te su od strane školske knjižničarke predstavljene kroz usporedne tablice u pp prezentaciji i osobnog predstavljanja osiguravajućih kuća Adriatic, Mercur i Uniqa, roditelji su najvećim brojem glasova (13) izabrali Adriatic osiguranje.

*Ad. 8) Pitanja i prijedlozi*

Najviše pitanja i komentara izazvala je tema školske kuhinje i odlaska u kazalište. Roditelji su iznijeli problem nedovoljnih obroka, odnosno podjele hrane pri čemu neki učenici uzmu i po tri obroka pa nedostaje za sve, problem vegetarijanske prehrane koja nije kvalitetno osigurana te problem iznošenja hrane iz prostora blagovaonice. Roditelji smatraju da škola ne treba braniti nego odgajati te da su zbog incidenata s bacanjem hrane od strane pojedinih učenika kažnjeni svi. Roditelji smatraju da bi trebalo dozvoliti da učenik iznese pr.voće koje će tijekom sljedećih odmora pojesti u razredu/ispred razreda. Navode da učenici koji pohađaju produženi boravak tijekom ručka imaju nepotpun pribor za jelo (konkretno, samo žlicu). Vezano za organizirane odlaske u kazalište, roditelji smatraju da su predstave povremeno, a posljednja predstava jedan je od primjera, neprikladne za učenike osnovne škole zbog sexualnog ili nasilnog sadržaja. Predlažu kao mogućnost dječje kazalište koje na repertoaru ima i ozbiljnije predstave, primjerene za uzrast 5. i 6. razreda. Roditelji imaju primjedbu jer se odlazak u kazalište sa školom nagrađuje ocjenom. Iako se radi o odlasku u kazalište organiziranom od strane škole, roditelji su dužni odvesti i dovesti dijete. Roditelji su postavili pitanje zašto se školske priredbe ne održavaju u dvorani nego holu škole pa im nisu u mogućnosti nazočiti svi zainteresirani a boravak onih koji uspiju neugodan je zbog gužve i neuvjetnog/malog prostora. Pitali su i zašto je izborna nastava u suprotnoj smjeni, odnosno učenici dolaze u smjenu nastavnika koji im predaje te na taj način imaju dojam da se rasporedom pogoduje nastavniku a ne djeci. Navode da se zbog toga učenici ispisuju sa izborne nastave njemačkog jezika. Termini izvannastavnih aktivnosti se preklapaju. Pitali su i vezano za nastavu u blok satima, korištenje školskih ormarića koji bi rasteretili učeničke torbe. Roditelji su se požalili na kvalitet nastave pojedinog nastavnika te očekivanje nekih nastavnika da učenik prvi dan nakon dužeg izostanka ima domaću zadaću i za to je upisan. Roditelji su postavili pitanja vezano za postavljanje rampe na ulazu u dvorište škole, te komentirali zaustavljanje pojedinih roditelja u vozilima na sred ceste u oba pravca dok dijete uđe ili izađe iz automobila, umjesto korištenja školskog parkirališta.

Predsjednik Vijeća roditelja

Zapisnik:

Biljana Mrdović-Varevac, dipl.psiholog Tomislav Širić